CELEX: 62020TN0730
Language: mt
Date: 2020-12-16 00:00:00
Title: Kawża T-730/20: Rikors ippreżentat fis-16 ta’ Diċembru 2020 – ON vs Il-Kummissjoni

8.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/57
            
         
      Rikors ippreżentat fis-16 ta’ Diċembru 2020 – ON vs Il-Kummissjoni
      (Kawża T-730/20)
      (2021/C 44/79)
      Lingwa tal-kawża: il-Franċiż
      
         Partijiet
      
      
         Rikorrent: ON (rappreżentant: N. de Montigny, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-12 ta’ Marzu 2020 tal-PMO.1 li jiġu rkuprati s-somom imħallsa indebitament skont l-Artikolu 85 tar-Regolamenti tal-Persunal mill-1 ta’ Frar 2015;
               
            
                  —
               
               
                  tannulla, sa fejn ikun meħtieġ, id-deċiżjoni ta’ ċaħda tal-ilment tiegħu tat-3 ta’ Settembru 2020;
               
            
                  —
               
               
                  tikkundanna lill-konvenuta għall-ħlas ta’ kumpens għad-dannu morali mġarrab mir-rikorrent, stmat ex aequo et bono għal EUR 10 000;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq il-ksur tal-Artikolu 85 tar-Regolamenti tal-Persunal sa fejn il-kundizzjonijiet għall-applikazzjoni ta’ dan l-artikolu ma humiex issodisfatti. F’dan ir-rigward, ir-rikorrent iqis b’mod partikolari li l-amministrazzjoni ma wrietx li huwa kien jaf jew kellu jkun jaf li huwa ma kellux dritt għall-allowance tal-espatrijazzjoni mill-ingaġġ uniku preċedenti tiegħu, jiġifieri l-2009.
               
            
                  2.
               
               
                  It-tieni motiv ibbażat fuq il-ksur tal-prinċipju ta’ terminu raġonevoli. Ir-rikorrent jinvoka f’dan ir-rigward il-fatt li n-nuqqas ta’ osservanza tat-terminu raġonevoli kellu wkoll bħala konsegwenza t-telf tal-opportunità li tintwera l-eżistenza ta’ residenza abitwali prinċipali barra mir-Renju Unit għall-perijodu kkonċernat, billi jippreċiża li l-obbligi ta’ arkivjar ġeneralment ma jaqbżux l-għaxar snin.
               
            
                  3.
               
               
                  It-tielet motiv ibbażat fuq in-nuqqas amministrattiv li wettqet l-amministrazzjoni li jirriżulta f’obbligu ta’ kumpens. Skont ir-rikorrent, in-nuqqas jikkonsisti fl-iżball imwettaq mill-amministrazzjoni fl-iffissar tad-drittijiet pekunjarji fil-mument tad-dħul fil-kariga tiegħu.